b'\n_START_ARTICLE_\nTommy Kenter\n_START_SECTION_\nBiografi\n_START_PARAGRAPH_\nTommy Kenter er utdannet p\xc3\xa5 Statens Teaterskole i Danmark 1970-1973. Tommy Kenter kom allerede som 11-\xc3\xa5ring til filmen, da han medvirket i en barnerolle i filmen "Cirkus Buster". P\xc3\xa5 filmens fortekster st\xc3\xa5r han benevnt som Tommy Kanter. Buster Larsen har uttalt, at det ikke er en trykkfeil. Han kalte seg for Tommy Kanter den gangen. Som 10-\xc3\xa5rig fikk han ogs\xc3\xa5 sin scenedebut i "Den forelskede kamphane" p\xc3\xa5 Det ny Teater. Han forlot gymnaset midt i 3. klasse og tok forskjellige sm\xc3\xa5jobber f\xc3\xb8r utdannelsen p\xc3\xa5 Statens Teaterskole. Han hadde en mindre rolle i filmen "Der var engang en krig". I starten av 70-tallet spilte han med restene av piggtr\xc3\xa5dsgruppen Step By Step i sirkus hos Peter Belli. Han br\xc3\xb8t for alvor igjennom i Cirkusrevyen i 1979 og fikk overrakt prisen \xc3\xa5rets Dirch, blant annet for sin medvirkning i Cirkus Revyen sammen med blant annet Lone Kellermann og Allan Mortensen. Tommy Kenter har siden medvirket i utallige revyer, farser, kabaretforestillinger og klassiske dramatiske forestillinger. Siden 1980 har han fremf\xc3\xb8rt en rekke musikalske enmannsshow \xe2\x80\x93 ofte i et samarbeid med Niels J\xc3\xb8rgen Steen. Seinere ble han i 1980-tallet kjent som fru Kristoff i TV-satiren Dansk Naturgas i et herlig samspill med Per Pallesen. Dessuten har han hatt stor suksess med figuren som Rudy Kleutzner. Han har innspilt grammofonplatene "Nattens sidste cigaret" og "Tommy Kenter uden hat og briller". Tommy Kenter fors\xc3\xb8kte seg ogs\xc3\xa5 i Dansk Melodi Grand Prix, hvor han i 1985 sammen med Lise Dandanell og Hanne Boel, fremf\xc3\xb8rte sin egen "Piano". Han har skrevet tekster og musikk til flere forestillinger, v\xc3\xa6rt instrukt\xc3\xb8r bl.a. for Cirkusrevyen i 1984 og lagt stemme til atskillige tegnefilmer. Han var samboer i noen \xc3\xa5r p\xc3\xa5 1970-tallet med skuespillerinnen Ann-Mari Max Hansen som han i 1975 fikk en datter sammen med.'